dh-unibe/image-text_koenigsfelden-charters-post-1500 huggingface dataset:
Königsf. 655
Staatsarchiv
AARGAU
452
Nͦ✳ 44 ✳
wie Cuͦnrad Bernower ein garten
zuͦ Waltzhuͦt von unsern amptlùtten fùr fry ledig eigen koufft
hät
K
S 35
c vj
x
Wir, der schultheis und ràut zuͦ Waldszhuͦt, tuͦnd kunt menglichem mit disem brief, das uff den tag, als diser brief geben ist, do wir
in unsmˀ ràt zum reͣchten gesessen syen, komen sint ✳ des erwirdigen gotzhus zuͦ Kùnigszvelden erbnˀ machtbotten, namlich Nicolaus
Fricker, hofmeister, und Uͦlrich am Bül, althofmeister dàselbs, in namen und an stat desselben gotzhus an eim, und Cuͦnrat Bernòwer, ze der
zit unser statknecht, am andnˀ teil, verfùrsprechot ze beider sitt, als recht was. ofnotent die vorgn̄ten machtbottn̄ durch iren fùrsprechē,
wie das der egn̄t Cuͦnrat Bernòwer vormàln̄ kouft habe einen koͤlgarten vor dem Nidern̄ Thor zuͦ Waldszhuͦt, ein halb an des egn̄ten gotzhus
und anderhalb an desselben Bernòwers garten gelegen, von Cüni am Bül, ✳ so dozemàl desselben gotzhus schafner gewesen sye in irem hof
in unser stat umb zwen Rinisch guldin ✳ mit semlichem rechtem geding, ✳ das der vorgn̄t Cuͦnrat Bernòwer ✳ dem vorgn̄ten gotzhus alle jar davon uszrichten und geben sölte ein fiertel kernen jeͣrlichs korn̄gelts babi, ✳ darumb sin vergicht. darzuͦ antwùrt
den egn̄t Cuͦnrat Bernòwer durch sinen fùrsprechen, als ab dem egedachten garten vormàln̄ gangen sye ein fiertel jeͣrlichs kernē gelts,
dà sye der selb gart etwas zits ansetz gestanden, das nieman sölichen zins davon geben wölte, ✳ dà wurde der selb gart darnach verlihen
umb vier schilling haller zins und belibe darnach aber ansetz stàn. also koufte er den selben garten von dem egn̄tn̄ Cüni am Bül umb
zwen Rinisch guldin fùr ledig eigen, ✳ die er bar gewert hab und darumb quit gesagt sye. ✳ also nach clag und antwùrt und die
vorgn̄ten beid teil die sachen zum rechten satzten, als sie ouch von unsmˀ gericht darumb fùr uns gewist sint, so haben wir uns
zum rechten erkennt. syd Cüni am Bül vorgn̄t den kauf in des egedachten gotzhus namen geben hàt und Cuͦnrat Bernòwer im
nit gichtig ist, ✳ das denn Cüni am Bül fùrbringen sölle als recht sye, ✳ das er den kouf umb den vorgedachten garten geben
hab in màssen in der clag gemeͣldet ist, ✳ oder die machtbotten des zuͦ des egn̄ten Cuͦnrat Bernòwers rechten mit sinem eide
komen sölten in màssen, er es verantwùrtet hàt, und haruff die egn̄ten hofmeister reͣdtent, ✳ Cüni am Bül möchte es wol
mit sinem eide fùrbringen, ob es gnuͦg were. und aber nit unser statrecht ist, ✳ das der cleͣger sin clag beheben sölle. und
daruff die cleͣger des ✳ zuͦ des egn̄ten Cuͦnrat Bernòwers eide komen sint und als der selb Cuͦnrat Bernòwer den selben eide
ze tuͦnde sich erbotten und die vorgn̄ten cleͣger in des erlàussen haben und vermeintent was urteil und recht geben heͣte,
des benuͣgte si wol und si bedörftint sins eids nùt. so haben wir uns zum rechten erkennt, das der egn̄t Cuͦnrat
Bernòwer by sinem kouf in siner antwùrt als vorstàt belibe und nun und hernach der anclaghalb ledig sin sölle.
des zuͦ urkund so haben wir unser stat gemein insigel mit rechter urteil offenlich làussen henncken an disen brief,
der mit urteil geben ist ✳ uff zinsztag vor unsers herren frònlichnams tag, des jars nach siner gepùrt gezalt thusent
vier hundert fùnftzig und zwey järe ꝫcꝭ.